
文天祥的《正气歌》原文是什么?创作背景是怎么样的?这是很多读者都特别想知道的问题，下面小编就为大家详细介绍一下，一起看看吧。　　正气歌　　宋代：文天祥　　余囚北庭，坐一土室。室广八尺，深可四寻。单扉低小，白间短窄，污下而幽暗。当此夏日，...
　　文天祥的《正气歌》原文是什么?创作背景是怎么样的?这是很多读者都特别想知道的问题，下面小编就为大家详细介绍一下，一起看看吧。
　　正气歌
　　宋代：文天祥
　　余囚北庭，坐一土室。室广八尺，深可四寻。单扉低小，白间短窄，污下而幽暗。当此夏日，诸气萃然：雨潦四集，浮动床几，时则为水气;涂泥半朝，蒸沤历澜，时则为土气;乍晴暴热，风道四塞，时则为日气;檐阴薪爨，助长炎虐，时则为火气;仓腐寄顿，陈陈逼人，时则为米气;骈肩杂遝，腥臊汗垢，时则为人气;或圊溷、或毁尸、或腐鼠，恶气杂出，时则为秽气。叠是数气，当之者鲜不为厉。而予以孱弱，俯仰其间，於兹二年矣，幸而无恙，是殆有养致然尔。然亦安知所养何哉?孟子曰：「吾善养吾浩然之气。」彼气有七，吾气有一，以一敌七，吾何患焉!况浩然者，乃天地之正气也，作正气歌一首。
　　天地有正气，杂然赋流形。下则为河岳，上则为日星。
　　于人曰浩然，沛乎塞苍冥。皇路当清夷，含和吐明庭。
　　时穷节乃见，一一垂丹青。在齐太史简，在晋董狐笔。
　　在秦张良椎，在汉苏武节。为严将军头，为嵇侍中血。
　　为张睢阳齿，为颜常山舌。或为辽东帽，清操厉冰雪。
　　或为出师表，鬼神泣壮烈。或为渡江楫，慷慨吞胡羯。
　　或为击贼笏，逆竖头破裂。是气所磅礴，凛烈万古存。
　　当其贯日月，生死安足论。地维赖以立，天柱赖以尊。
　　三纲实系命，道义为之根。嗟予遘阳九，隶也实不力。
　　楚囚缨其冠，传车送穷北。鼎镬甘如饴，求之不可得。
　　阴房阗鬼火，春院閟天黑。牛骥同一皂，鸡栖凤凰食。
　　一朝蒙雾露，分作沟中瘠。如此再寒暑，百沴自辟易。
　　嗟哉沮洳场，为我安乐国。岂有他缪巧，阴阳不能贼。
　　顾此耿耿在，仰视浮云白。悠悠我心悲，苍天曷有极。
　　哲人日已远，典刑在夙昔。风檐展书读，古道照颜色。
　　创作背景
　　文天祥于祥兴元年(1278)10月因叛徒的出卖被元军所俘。翌年10月被解至燕京。元朝统治者对他软硬兼施，威逼利诱，许以高位，文天祥都誓死不屈，决心以身报国，丝毫不为所动，因而被囚三年，至元十九年十二月九日(1283年1月9日)慷慨就义。这首诗是他死前一年在狱中所作。

